open-index/open-wikipedia-markdown huggingface dataset:
เอ็สเอ็ส อิมเพอราทอร์

**เอ็สเอ็ส อิมเพอราทอร์** () หรือที่รู้จักในชื่อ **อาร์เอ็มเอส เบเรนกาเรีย** () ตลอดอาชีพการงานของเธอ เป็นเรือเดินสมุทรสัญชาติเยอรมันที่สร้างขึ้นสำหรับสายการเดินเรือแฮมเบิร์กอเมริกา (ฮาปัค) เปิดตัวใน ค.ศ. 1912 เมื่อสร้างเสร็จในเดือนมิถุนายน ค.ศ. 1913 เธอกลายเป็นเรือโดยสารที่ใหญ่ที่สุดในโลก แซงหน้าโอลิมปิกลำใหม่ของไวต์สตาร์

อิมเพอราทอร์เป็นเรือลำแรกในบรรดาเรือโดยสารขนาดใหญ่แฝดสามของแฮมเบิร์กอเมริกา อีกสองลำได้แก่ ฟาเทอร์ลันท์ (ต่อมาคือเลวีอาธานของสหรัฐ) และบิสมาร์ค (ต่อมาคือมาเจสติกของไวต์สตาร์) โดยทั้งหมดถูกยึดเพื่อใช้เป็นค่าปฏิกรรมสงคราม

อิทเพอราทอร์ทำหน้าที่บนเส้นทางข้ามมหาสมุทรแอตแลนติกของฮาพัคเป็นเวลา 14 เดือนกระทั่งสงครามโลกครั้งที่หนึ่งปะทุ หลังจากนั้น เธอก็ยังคงจอดอยู่ที่ท่าเรือในฮัมบวร์ค หลังสงคราม เธอรับหน้าที่ในกองทัพเรือสหรัฐเป็นเวลาสั้นในนามยูเอสเอส อิมเพอเรเตอร์ (ID-4080) และใช้เป็นเรือขนส่งเพื่อรับทหารอเมริกันกลับจากยุโรป หลังให้บริการแก่กองทัพเรือสหรัฐ อิมเพอราทอร์ถูกซื้อร่วมกันโดยสายการเดินเรือคูนาร์ดและไวต์สตาร์ของอังกฤษในฐานะเป็นส่วนหนึ่งของค่าปฏิกรรมสงคราม เนื่องจากการสูญเสียอาร์เอ็มเอส ลูซิเทเนีย ซึ่งเรือลำนี้ใช้เป็นเรือธง **อาร์เอ็มเอส เบเรนกาเรีย** เป็นเวลา 20 ปีสุดท้ายของอาชีพเธอ วิลเลียม เอช. มิลเลอร์ เขียนว่า "แม้เธอจะมีมรดกจากเยอรมันและตกแต่งภายในด้วยโทนสีแบบเยอรมัน แต่ในทศวรรษ 1920 และ 1930 เธอก็ยังได้รับการยกย่องว่าเป็นหนึ่งในเรือเดินสมุทรที่ดีที่สุดของอังกฤษ"

## อ้างอิง

หมวดหมู่:เรือโดยสารของสหราชอาณาจักร
หมวดหมู่:เรือที่สร้างในฮัมบวร์ค
หมวดหมู่:เรือของคูนาร์ดไลน์
หมวดหมู่:เรือของฮัมบวร์คอเมริคาไลน์
หมวดหมู่:เรือจักรไอน้ำในประเทศเยอรมนี
หมวดหมู่:เรือจักรไอน้ำในสหราชอาณาจักร
หมวดหมู่:เรือจักรไอน้ำในสหรัฐอเมริกา
หมวดหมู่:เรือขนส่งของกองทัพเรือสหรัฐ
หมวดหมู่:เรือช่วยรบในสงครามโลกครั้งที่หนึ่งของสหรัฐ
หมวดหมู่:เรือในปี พ.ศ. 2455
หมวดหมู่:เรือโดยสารในประเทศเยอรมนี
หมวดหมู่:เรือเดินสมุทรชั้นอิมเพอราทอร์
หมวดหมู่:อุบัติการณ์ทางทะเลในปี พ.ศ. 2475
ตระกูลบูลกุล

**ตระกูลบูลกุล** เป็นหนึ่งในตระกูลนักธุรกิจที่เก่าแก่ที่สุดของประเทศไทย มีเชื้อสายจีนกวางตุ้งสืบเชื้อสายมาจากตระกูลหม่า มีต้นกำเนิดมาจาก หม่า ตงเซิน (, พ.ศ. 2414–2466) วิศวกรผู้อพยพมาอยู่สยามในปี พ.ศ. 2431 และลูกชาย  (, พ.ศ. 2440–2507) ซึ่งได้เปลี่ยนมาใช้ชื่อไทยว่า มา บูลกุล  ในปี พ.ศ. 2484 มาสร้างฐานะจากการสีข้าวตั้งแต่ต้นศตวรรษที่ 20 และเป็นส่วนหนึ่งของตระกูล "บิ๊กไฟว์" ที่ควบคุมการค้าข้าวทั่วเอเชีย ขณะเดียวกันก็ดำรงตำแหน่งทางการเมืองที่โดดเด่นอีกด้วย ตั้งแต่นั้นมา ธุรกิจของครอบครัวก็ได้ขยายตัวขึ้นภายใต้การนำของลูกหลานของเขาจนกลายเป็นกลุ่มบริษัทที่ครอบคลุมถึงอสังหาริมทรัพย์ บริการทางการเงิน การค้าปลีก การขนส่ง อาหารและเครื่องดื่ม สื่อและความบันเทิง

กิจการในปัจจุบันและกิจการที่ผ่านมา ได้แก่ บริษัท มาบุญครองอบแห้งและไซโล (ปัจจุบันคือเอ็มบีเคกรุ๊ป) ซึ่งขยายธุรกิจไปสู่การขายปลีกภายใต้การนำของนายศิริชัย บูลกุล บุตรชายของนายมาและพัฒนาเป็นศูนย์การค้ามาบุญครอง ซึ่งเป็นศูนย์การค้าขนาดใหญ่แห่งแรกของประเทศไทย ฟาร์มโชคชัย ฟาร์มโคนมและสถานที่ท่องเที่ยวที่พัฒนาโดยนายโชคชัย บูลกุล บุตรชายอีกคน และบรุ๊คเคอร์ กรุ๊ป ธุรกิจบริการทางการเงินที่จดทะเบียนในตลาดหลักทรัพย์ ซึ่งมีนายชาญ บูลกุล บุตรชายคนเล็กของนายมาเป็นผู้นำ

## อ้างอิง

หมวดหมู่:สกุลบูลกุล
หมวดหมู่:ตระกูลชาวไทยเชื้อสายจีน
หมวดหมู่:ตระกูลนักธุรกิจชาวไทย
หมวดหมู่:ชาวไทยเชื้อสายกวางตุ้ง
คำสาปห้องสีแดง

**คำสาปห้องแดง** () เป็นตำนานพื้นบ้านทางอินเทอร์เน็ตของญี่ปุ่นในยุคแรก ๆ เกี่ยวกับโฆษณาแบบป๊อปอัปสีแดงที่ประกาศการเสียชีวิตของผู้ที่พบเจอโฆษณาดังกล่าวบนหน้าจอคอมพิวเตอร์ ตำนานนี้อาจมีต้นกำเนิดจากแอนิเมชันแนวสยองขวัญที่สร้างขึ้นด้วยอะโดบี แฟลชในช่วงปลายทศวรรษ 1990 ซึ่งเล่าเรื่องราวของตำนานนี้

## ตำนาน
ขณะท่องอินเทอร์เน็ต เหยื่อจะเห็นป๊อปอัปสีแดงพร้อมข้อความว่า "คุณชอบ | ?" () ป๊อปอัปจะปรากฏขึ้นอีกครั้งหลังจากพยายามปิด โดยมีข้อความปรากฏออกมา เมื่อเวลาผ่านไปประโยคก็จะเสร็จสมบูรณ์ อ่านว่า "คุณชอบห้องสีแดงไหม?" ()

เรื่องราวในตำนานจะแตกต่างกันไปขึ้นอยู่กับสิ่งที่เกิดขึ้น แบบที่พบบ่อยที่สุด หน้าจอจะเปลี่ยนเป็นสีแดง พร้อมแสดงรายชื่อเหยื่อในห้องแดง เป้าหมายจะสัมผัสได้ถึงการมีอยู่ของความลึกลับเบื้องหลังพวกเขา หลังจากนั้นพวกเขาจะหมดสติ ต่อมามีการพบศพพวกเขานอนเสียชีวิตอยู่ในบ้าน โดยผนังห้องที่พบศพ "ถูกทาสีแดงด้วยเลือด"

## ที่มาและการแพร่กระจาย

ช่วงปลายทศวรรษ 1990 มีแอนิเมชันแฟลชแนวสยองขวัญแบบอินเทอร์แอกทีฟของญี่ปุ่น ซึ่งถือเป็นต้นกำเนิดของตำนานเมือง "คำสาปห้องแดง" ถูกอัปโหลดไปยังจีโอซิตีส์ เนื้อหาเล่าเรื่องราวของเด็กชายคนหนึ่งที่ต้องคำสาปและเสียชีวิตหลังจากเห็นโฆษณาป๊อปอัปลึกลับ

ตำนานนี้ได้รับความสนใจอย่างกว้างขวางในปี 2004 เนื่องจากเหตุการณ์ การสังหารในซาเซโบะ หรือรู้จักในชื่อ การสังหารซาโตมิ มิตาไร ซึ่งเป็นคดีที่เด็กหญิงวัย 11 ปี ฆ่าเพื่อนร่วมชั้นวัย 12 ปีที่โรงเรียนประถมในซาเซโบะ มีรายงานว่าเด็กหญิงคนนี้เป็นแฟนของแอนิเมชัน "คำสาปห้องแดง" และมีการบุ๊กมาร์กวิดีโอดังกล่าวไว้ในคอมพิวเตอร์ของเธอในช่วงเวลาที่เกิดเหตุฆาตกรรม อย่างไรก็ตาม เว็บไซต์ที่เคยเผยแพร่แอนิเมชันนี้ไม่ได้ออนไลน์อีกต่อไป

ต่อมาในปี 2016 ได้มีการสร้างภาพยนตร์สั้นเรื่อง The Red Room Curse ซึ่งได้รับแรงบันดาลใจจากตำนานเมืองนี้

## อ้างอิง

หมวดหมู่:ตำนานพื้นบ้านของญี่ปุ่น
หมวดหมู่:เกมแฟลช
หมวดหมู่:ครีปปี้พาสต้า
หมวดหมู่:อะโดบี แฟลช
แอนน์ เชอร์ลีย์ (ซีรีย์อนิเมะทางโทรทัศน์)

เป็นซีรีส์อนิเมะทางโทรทัศน์ของญี่ปุ่นที่ผลิตโดยดิ อันเซอร์ สตูดิโอ และกำกับโดยฮิโรชิ คาวามาตะ โดยอ้างอิงจากนวนิยายเรื่องแอนน์ หนูน้อยแห่งบ้านกรีนเกเบิลส์โดยลูซี่ เมาด์ มอนต์โกเมอรี่ ซีรีส์เรื่องนี้เริ่มออกอากาศทางช่องเอ็นเอชเคเพื่อการศึกษาตั้งแต่เดือนเมษายนจนถึงเดือนกันยายน พ.ศ. 2568 การดัดแปลงเป็นมังงะที่ได้อิงจากการแปลโดยในปี พ.ศ. 2495 และภาพที่วาดโดยอากาเนะ โฮชิคุโบ เริ่มลงพิมพ์เป็นตอนในนิตยสารออนไลน์ B's Log Comic ของเอ็นเตอร์เบรน ในเดือนมกราคม พ.ศ. 2568

## ตัวละคร
;
:
;
:
;
:
;
:
;
:

## สื่อ
### มังงะ
การดัดแปลงเป็นมังงะที่เขียนโดยฮานาโกะ มุราโอกะ และวาดภาพโดยอากาเนะ โฮชิคุโบะ เริ่มลงพิมพ์เป็นตอนในนิตยสารออนไลน์ B's Log Comic ของเอ็นเตอร์เบรนเมื่อวันที่ 5 มกราคม พ.ศ. 2568

### อนิเมะ
ซีรีส์อนิเมะทางโทรทัศน์เรื่องใหม่ที่สร้างจากนวนิยายเรื่องแอนน์ หนูน้อยแห่งบ้านกรีนเกเบิลส์โดยลูซี่ เมาด์ มอนต์โกเมอรี่ได้รับการประกาศเมื่อวันที่ 20 พฤศจิกายน พ.ศ. 2567 ซีรีส์เรื่องนี้ผลิตโดยดิ อันเซอร์ สตูดิโอและกำกับโดยฮิโรชิ คาวามาตะ โดยมีเคนอิจิ สึจิยะเป็นผู้ออกแบบตัวละคร และเพลงประกอบที่แต่งโดย มิจิรุ โอชิมะ ซีรีส์นี้ออกอากาศตั้งแต่วันที่ 5 เมษายน จนถึงวันที่ 27 กันยายน พ.ศ. 2568 ทางช่องเอ็นเอชเคเพื่อการศึกษา และจะออกอากาศทั้งหมด 24 ตอน เพลงเปิดของเรื่องคือ  ร้องโดย Tota ส่วนเพลงปิดของเรื่องคือ "Heart" ขับร้องโดย ลอร่า เดย์ โรแมนซ์ เมเดียลิงก์เป็นผู้ถือลิขสิทธิ์ซีรีส์นี้ในเอเชียตะวันออกเฉียงใต้ และสตรีมบนช่องยูทูบ Ani-One Asia

#### รายชื่อตอน
ซีรีส์นี้จะแบ่งออกเป็น 3 ช่วง โดยแต่ละช่วงจะสอดคล้องกับนวนิยายในชุด ได้แก่ *[[แอนน์ หนูน้อยแห่งบ้านกรีนเกเบิลส์]]*, *[[แอนน์ สาวน้อยแห่งหมู่บ้านอาวอนลี]]* และ*[[แอนน์ หญิงสาวแห่งเกาะ 'พีอีไอ']]*

## หมายเหตุ

## อ้างอิง

## แหล่งข้อมูลอื่น
*  
* 

หมวดหมู่:มังงะที่ตีพิมพ์ในปี พ.ศ. 2568
หมวดหมู่:ซีรีส์อนิเมะทางโทรทัศน์ที่เริ่มออกอากาศตั้งแต่ พ.ศ. 2568
หมวดหมู่:อนิเมะเริ่มต้นใหม่
หมวดหมู่:มังงะของสำนักพิมพ์เอ็นเตอร์เบรน
หมวดหมู่:การ์ตูนญี่ปุ่นแนวอิงประวัติศาสตร์
หมวดหมู่:เว็บคอมิกญี่ปุ่น
หมวดหมู่:การ์ตูนญี่ปุ่นแนวโจเซ
หมวดหมู่:เมเดียลิงก์
หมวดหมู่:รายการโทรทัศน์ของเอ็นเอชเค
หมวดหมู่:รายการโทรทัศน์ที่มีฉากในประเทศแคนาดา
ลูบคมพยัคฆ์

**ลูบคมพยัคฆ์** เป็นภาพยนตร์ไทยแนวโลดโผน ขนาด 35 มม. พากย์เสียงในฟิล์ม ปี 2526 จากการกำกับของผู้ที่ใช้นามแฝงว่า กัญชลีกร นำแสดงโดยสรพงศ์ ชาตรี และนันทิดา แก้วบัวสาย เข้าฉายครั้งแรกเมื่อปี พ.ศ. 2526

## เนื้อเรื่อง
*ลูบคมพยัคฆ์* เล่าเรื่องราวของ กล้า สุรกานต์ (สรพงศ์ ชาตรี) อดีตทหารรับจ้างที่เดินทางกลับมายังบ้านเกิด ณ ตำบลเขานางเสือ หลังจากห่างหายไปเป็นเวลานาน เมื่อกลับมา เขาได้รับทราบข่าวจาก แก้ว สุรกานต์ (วิทยา สุขดำรงค์) พี่ชายซึ่งมีอาชีพเป็นพรานป่าและติดสุรา ว่าพ่อของทั้งสองถูกสังหารอย่างโหดเหี้ยม

การเสียชีวิตของพ่อเกิดจากการถูกพุ่งหอกลงมาจากหลังช้างซึ่งเป็นวิธีเดียวกับการล่าสัตว์โดยฝีมือของ พยัคฆ์ (สุเชาว์ พงษ์วิไล) อดีตเพื่อนรักของกล้าและเป็นหลานชายของ นายอำนาจ (สมจินต์ ธรรมทัต) ผู้มีอิทธิพลในพื้นที่เขานางเสือ เหตุจูงใจของเหตุฆาตกรรมเชื่อมโยงกับความขัดแย้งเรื่องที่ดิน เนื่องจากพ่อของกล้าและแก้วปฏิเสธที่จะขายที่ดินให้แก่นายอำนาจ

กล้าจึงเริ่มต้นการสะสางบัญชีแค้นกับพยัคฆ์และนายอำนาจ โดยได้รับความช่วยเหลือจาก หมอเทพ (โกวิท วัฒนกุล) แพทย์ประจำตำบลคนใหม่ซึ่งเพิ่งย้ายมาปฏิบัติหน้าที่ได้ไม่นาน

## นักแสดงและตัวละคร

## อ้างอิง

หมวดหมู่:ภาพยนตร์ภาษาไทย
หมวดหมู่:ภาพยนตร์โลดโผนไทย
หมวดหมู่:ภาพยนตร์ไทยที่ออกฉายในปี พ.ศ. 2526
หมวดหมู่:ภาพยนตร์ไทยในคริสต์ทศวรรษ 1980
หมวดหมู่:ภาพยนตร์ภาษาไทยในคริสต์ทศวรรษ 1980
สุวิน สว่างรัตน์

**สุวิน สว่างรัตน์** (18 พฤศจิกายน 2465–2533?) เป็นอดีตนักแสดงอาวุโสชาวไทย ที่แสดงได้ทั้งบทดี บทร้าย และบทตลก โดยเฉพาะบทตลก เป็นที่รู้จักจากบท กำนันจอม ในภาพยนตร์เรื่องมนต์รักลูกทุ่ง (2513) พระราญรอนอริพ่าย ในภาพยนตร์เรื่องพ่อปลาไหล (2515) และบท ขุนหาญ ในภาพยนตร์เรื่องพ่อไก่แจ้ (2519)

## ประวัติ
สุวิน สว่างรัตน์ เกิดเมื่อวันที่ 18 พฤศจิกายน พ.ศ. 2465 มีพี่น้องรวมทั้งหมด 6 คนจบการศึกษาระดับชั้นมัธยมศึกษาปีที่ 6 จากโรงเรียนอมรินทร์โฆษิต ฝั่งธนบุรี ต่อมาได้เข้ารับราชการในกรมโรงงานทหารอากาศ ก่อนจะลาออกมารับราชการเป็นตำรวจน้ำที่คลองสานตรงศุลกสถาน ตรงข้ามกับไอคอนสยาม ในเวลาว่างก็ประกอบอาชีพขับรถแท็กซี่เป็นอาชีพเสริม 

ก้าวเข้าสู่วงการจากการชักชวนของพี่ชายที่อยู่ในวงการบันเทิงให้มาแสดงภาพยนตร์เรื่องแรกคือเรื่อง ทาษกบฏ (2493) ที่กำกับโดยครูมารุต โดยรับบทพระเอก แต่ก็กลับไปรับราชการเป็นตำรวจน้ำเนื่องจากเบื่อ จากนั้นในปี พ.ศ. 2501 วสันต์ สุนทรปักษิณ และสนั่น นาคสู่สุข หรือ เซียนเป๋ 2 ผู้สร้างภาพยนตร์ชื่อดังได้สร้างภาพยนตร์เรื่องเหยี่ยวราตรี (2501) จึงติดต่อทาบทามสุวินให้กลับมาแสดงภาพยนตร์อีกครั้งโดยรับบทเป็นตำรวจซึ่งเป็นพระรองของเรื่อง 

ในปี พ.ศ. 2507 เขาได้ร่วมแสดงในภาพยนตร์เรื่องนกน้อย ซึ่งกำกับโดยดอกดิน กัญญามาลย์ ภาพยนตร์เรื่องนี้ประสบความสำเร็จเป็นอย่างมากทำรายได้เกิน 1 ล้านบาททำให้สุวินตัดสินใจลาออกจากราชการมาเป็นนักแสดงแบบเต็มตัว สุวิน สว่างรัตน์ เสียชีวิตเมื่อประมาณปี พ.ศ. 2533

## ผลงาน
### ภาพยนตร์

### ละครโทรทัศน์

## อ้างอิง

หมวดหมู่:นักแสดงภาพยนตร์ชายชาวไทย
หมวดหมู่:นักแสดงชายชาวไทย
หมวดหมู่:นักแสดงละครโทรทัศน์ชายชาวไทย
หมวดหมู่:นักแสดงชายชาวไทยในศตวรรษที่ 20
หมวดหมู่:บุคคลที่เกิดในปี พ.ศ. 2465
หมวดหมู่:บุคคลที่เสียชีวิตในปี พ.ศ. 2533
จังหวัดหนองคายในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2522

**การเลือกตั้ง[[สมาชิกสภาผู้แทนราษฎรจังหวัดหนองคาย]] พ.ศ. 2522** เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2522 กำหนดให้มีขึ้นในวันที่ 22 เมษายน พ.ศ. 2522 โดยแบ่งเขตการเลือกตั้งออกเป็น 2 เขตเลือกตั้ง มีสมาชิกสภาผู้แทนราษฎรได้ 4 คน จำนวนที่นั่งเท่าเดิมจากการเลือกตั้งครั้งก่อนเมื่อ พ.ศ. 2519 โดยแต่ละเขตเลือกตั้งจะมีสมาชิกสภาผู้แทนราษฎรได้เขตละ 2 คน

## ภาพรวม

## ผลการเลือกตั้งแบบแบ่งเขต

### เขตเลือกตั้งที่ 1
เขตการเลือกตั้งที่ 1 ประกอบด้วยอำเภอเมืองหนองคาย, อำเภอศรีเชียงใหม่, อำเภอท่าบ่อ, อำเภอสังคม และอำเภอโพนพิสัย

### เขตเลือกตั้งที่ 2
เขตการเลือกตั้งที่ 2 ประกอบด้วยอำเภอบึงกาฬ, อำเภอเซกา, อำเภอโซ่พิสัย, กิ่งอำเภอปากคาด และกิ่งอำเภอพรเจริญ

## ดูเพิ่ม
* จังหวัดหนองคายในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2519
* จังหวัดหนองคายในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2526

## อ้างอิง

หนองคาย
หมวดหมู่:การเลือกตั้งในจังหวัดหนองคาย
จังหวัดหนองคายในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2519

**การเลือกตั้ง[[สมาชิกสภาผู้แทนราษฎรจังหวัดหนองคาย]] พ.ศ. 2519** เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2519 กำหนดให้มีขึ้นในวันที่ 4 เมษายน พ.ศ. 2519 โดยแบ่งเขตการเลือกตั้งออกเป็น 2 เขตเลือกตั้ง มีสมาชิกสภาผู้แทนราษฎรได้ 4 คน จำนวนที่นั่งเท่าเดิมจากการเลือกตั้งครั้งก่อนเมื่อ พ.ศ. 2518 โดยแต่ละเขตเลือกตั้งจะมีสมาชิกสภาผู้แทนราษฎรได้เขตละ 2 คน

## ภาพรวม

## ผลการเลือกตั้งแบบแบ่งเขต

### เขตเลือกตั้งที่ 1
เขตการเลือกตั้งที่ 1 ประกอบด้วยอำเภอเมืองหนองคาย, อำเภอศรีเชียงใหม่, อำเภอท่าบ่อ และอำเภอสังคม

### เขตเลือกตั้งที่ 2
เขตการเลือกตั้งที่ 2 ประกอบด้วยอำเภอบึงกาฬ, อำเภอโพนพิสัย, อำเภอเซกา และกิ่งอำเภอโซ่พิสัย

## ดูเพิ่ม
* จังหวัดหนองคายในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2518
* จังหวัดหนองคายในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2522

## อ้างอิง

หนองคาย
หมวดหมู่:การเลือกตั้งในจังหวัดหนองคาย
จูเก่อ จื้อ

**จูเก่อ จื้อ** () เป็นขุนนางของรัฐจ๊กก๊กในยุคสามก๊กของจีน เป็นบุตรชายคนเล็กของจูกัดเจี๋ยม (諸葛瞻 *จูเก่อ จาน*) ขุนพลจ๊กก๊ก และเป็นหลานปู่ของจูกัดเหลียง (諸葛亮 *จูเก่อ เลี่ยง*) อัครมหาเสนาบดีคนแรกของจ๊กก๊ก

## ประวัติ
ในหนังสือ*จูเก่อจงอู่โหวเหวินจี้* (諸葛忠武侯文集;  "รวมผลงานของจูเก่อจงอู่โหว") ที่เขียนโดยจาง ชู่ (張澍) บันทึกว่าหลังเตงงายขุนพลของรัฐวุยก๊กพิชิตจ๊กก๊ก และเล่าเสี้ยนจักรพรรดิแห่งจ๊กก๊กยอมจำนนต่อเตงงายในปี ค.ศ. 263 เล่าสุน (劉恂 *หลิว สฺวิน*) ผู้เป็นโอรสองค์หนึ่งของเล่าเสี้ยนและเป็นอ๋องแห่งเตียวเจี๋ยง (洮陽王 *เถาหยางหวาง*) ยังคงปฏิเสธที่จะยอมจำนนต่อวุยก๊ก จึงส่งจูเก่อ จื้อเป็นทูตไปเจริญสัมพันธไมตรีกับเมิ่ง ฉิว (孟虬) ผู้นำชนเผ่าทางใต้ ในที่สุดจูเก่อ จื้อก็สามารถดำเนินการให้เล่าสุนล่าถอยไปยังเมืองเองเฉียง (永昌 *หย่งชาง*) ทางใต้

จูเก่อ จื้อและจูเก่อ หฺวาย (諸葛懷) พี่ชายปรากฏชื่อเฉพาะใน*จูเก่อจงอูโหวเหวินจี้*ของจาง ชู่ นักวิชาการหวาง หรู่เทา (王汝濤) และจาง ฉงเชิน (張崇琛) ต่างก็มีความเห็นว่าจูเก่อ จื้อและจูเก่อ หฺวายเป็นตัวละครสมมติและไม่มีตัวตนอยู่จริง

## ดูเพิ่ม
* รายชื่อบุคคลในยุคสามก๊ก

## อ้างอิง

หมวดหมู่:ขุนนางของจ๊กก๊ก
พิชชาธร สันตินธรกุล

**พิชชาธร สันตินธรกุล** (เกิด 9 กุมภาพันธ์ พ.ศ. 2541) ชื่อเล่น **นุ่น** หรือ **พิชชา** เป็นนักแสดงชาวไทย

พิชชาธรมีผลงานการแสดงแรกเป็นบทบาทในซีรีส์เรื่อง *[[นายในฝัน]]* (พ.ศ. 2561) จากนั้นจึงได้รับบทบาทในซีรีส์และภาพยนตร์อื่น ๆ ติดตามมา ซึ่งรวมถึง *[[บุพเพสันนิวาส 2]]* (พ.ศ. 2565) *[[มือปราบกระทะรั่ว]]* (พ.ศ. 2567) และ *[[บอสมั่นหน้ากับเลขาตัวตึง]]* (พ.ศ. 2568)

พิชชาธรยังเป็นที่รู้จักจากการได้รับบทนำในซีรีส์ *[[ล้านวงโคจร]]* (พ.ศ. 2568) ซึ่งเป็นบทบาทแนวแซฟฟิก (หญิงรักหญิง) ครั้งแรกของตน นอกจากนี้พิชชาธรยังร้องเพลงประกอบซีรีส์ดังกล่าว

## ประวัติ

พิชชาธรเกิดเมื่อวันที่ 9 กุมภาพันธ์ พ.ศ. 2541 ที่กรุงเทพมหานคร เป็นบุตรคนที่ 3 ของครอบครัว ถัดจากเพ็ญพิชชา สันตินธรกุล (ลูกน้ำ) และชานน สันตินธรกุล (นนกุล) ตามลำดับ

พิชชาธรสำเร็จการศึกษาระดับประถมศึกษาและมัธยมศึกษาจากโรงเรียนอัสสัมชัญคอนแวนต์ ระดับปริญญาตรีจากคณะศิลปศาสตร์ มหาวิทยาลัยธรรมศาสตร์ สาขาวิชาวิเทศคดีศึกษา (อาเซียน-จีน) หลักสูตรนานาชาติ และมหาวิทยาลัยภาษาและวัฒนธรรมปักกิ่ง สาธารณรัฐประชาชนจีน

## การทำงาน

พิชชาธรระบุว่า ตนเองชอบการแสดงมาตั้งแต่เด็ก และเคยเข้ารับการคัดเลือกนักแสดงตั้งแต่เด็ก แต่โรงเรียนไม่สนับสนุน จึงหยุดไป เมื่อสำเร็จมัธยมศึกษาปีที่ 6 ได้รับการติดต่อให้แสดงในโฆษณา และได้แสดงในโฆษณาเพียงอย่างเดียวอยู่เป็นปี มีผลงานโฆษณากว่าสิบชิ้น จนกระทั่งได้รับคัดเลือกให้แสดงในซีรีส์ *[[นายในฝัน]]* (พ.ศ. 2561) จึงเป็นผลงานการแสดงซีรีส์ครั้งแรก จากนั้นจึงมีผลงานการแสดงในภาพยนตร์และซีรีส์อื่น ๆ ติดตามมา

ใน พ.ศ. 2567 พิชชาธรได้รับเลือกให้แสดงในซีรีส์ *[[บอสมั่นหน้ากับเลขาตัวตึง]]* ซึ่งดัดแปลงมาจากซีรีส์เกาหลีใต้เรื่อง *[[รักมั้ยนะ เลขาคิม?]]* ออกอากาศในปีถัดมา

ใน พ.ศ. 2567 นั้น พิชชาธรยังได้รับบทนำในซีรีส์แนวแซฟฟิกเรื่อง *[[ล้านวงโคจร]]* คู่กับนัทธมน โชคจินดาชัย ดัดแปลงมาจากนวนิยายชื่อเดียวกัน ออกอากาศในปีถัดมาเช่นกัน นับเป็นผลงานแนวแซฟฟิกผลงานแรกของพิชชาธร พิชชาธรระบุเกี่ยวกับการได้รับบทดังกล่าวว่า "เรื่องนี้ไม่ได้มีแค่เรื่องความรักของผู้หญิงกับผู้หญิง แต่ยังมีหลากหลายมุมมองที่น่าสนใจมาก ๆ ทั้งความสัมพันธ์ของครอบครัว เพื่อน ๆ ความแตกต่างทางสังคม ที่ทำให้แต่ละตัวละครมีความหมายมาก ๆ ซึ่งหวังว่าจะเป็นส่วนหนึ่งที่สามารถสร้างแรงบันดาลใจในการใช้ชีวิตให้กับใครหลาย ๆ คนได้"

พิชชาธรยังร้องเพลงประกอบซีรีส์ *ล้านวงโคจร* และแสดงเพลง "เบบีเบบีบู" หนึ่งในเพลงประกอบซีรีส์ดังกล่าว เป็นครั้งแรกในรายการ *[[ที-ป็อปสเตจ]]* ออกอากาศเมื่อวันที่ 3 ตุลาคม พ.ศ. 2567

## ธุรกิจ

ใน พ.ศ. 2567 พิชชาธรเปิดร้านเสื้อผ้าชื่อแฮงเกิลส์ (Hangles) ที่สยามสแควร์ ซอย 5 ร่วมกับพี่สาวและพี่ชาย

## ผลงานการแสดง

### ซีรีส์

### ภาพยนตร์

### มิวสิกวิดีโอ

## ผลงานเพลง

### ซิงเกิล

## รางวัล

## อ้างอิง

## แหล่งข้อมูลอื่น

หมวดหมู่:นักแสดงวัยรุ่นชาวไทย
หมวดหมู่:นักแสดงละครโทรทัศน์หญิงชาวไทย
หมวดหมู่:นักแสดงหญิงชาวไทย
หมวดหมู่:นักแสดงอิสระชาวไทย
หมวดหมู่:นางแบบเด็กชาวไทย
หมวดหมู่:บุคคลจากคณะศิลปศาสตร์ มหาวิทยาลัยธรรมศาสตร์
หมวดหมู่:บุคคลจากโรงเรียนอัสสัมชัญคอนแวนต์
วัดป่านันทบุรีญาณสังวราราม

**วัดป่านันทบุรีญาณสังวราราม**  เป็นวัดราษฎร์สังกัดคณะสงฆ์ธรรมยุติกนิกาย ตั้งอยู่ในตำบลผาสิงห์ อำเภอเมืองน่าน จังหวัดน่าน

วัดป่านันทบุรีญาณสังวรารามตั้งวัดเมื่อวันที่ 31 ตุลาคม พ.ศ. 2556 ได้รับพระราชาทานวิสุงคามสีมาเมื่อวันที่ 3 พฤศจิกายน พ.ศ. 2557 โดยคุณยายวัลลภา ศิริพรรฒ ได้ซื้อที่ดินเพื่อสร้างวัดจำนวนประมาณ 30 ไร่ มอบถวายคณะสงฆ์วัดป่าดาราภิรมย์ โดยมีพระเดชพระคุณพระราชวิสุทธิญาณ (ฤทธิรงค์ ญาณวโร) เป็นประธาน เมื่อวันที่ 8 มีนาคม 2555 โดยมอบหมายให้ พระครูจันทโรภาส (จักรกริศน์ จนฺโทภาโส) ผู้ช่วยเจ้าอาวาส ซึ่งมีภูมิลำเนาเดิมเป็นชาวจังหวัดน่าน เริ่มดำเนินการสร้างวัดเมื่อวันที่ 6 มิถุนายน  พ.ศ. 2555 สมเด็จพระญาณสังวร สมเด็จพระสังฆราช สกลมหาสังฆปรินายก ทรงรับวัดไว้ในพระสังฆราชูปถัมภ์ และทรงประทานนามวัดว่า "วัดป่านันทบุรีญาณสังวราราม" เมื่อวันที่ 31 ตุลาคม  พ.ศ. 2555 และทรงรับการก่อสร้างอุโบสถดินไว้ในสังฆราชูปถัมภ์

อาคารเสนาสนะที่สำคัญคือ อุโบสถดินเฉลิมพระเกียรติ 100 สมเด็จพระญาณสังวร ขนาด 7 x 17 เมตร จำนวน 9 หลัง ซึ่งออกแบบโดยกรมราชทัณฑ์ ปูชนียวัตถุได้แก่ พระพุทธนันทบุรีไพรีพินาศฯ พระประธานในอุโบสถ มีหน้าตักขนาด 60 นิ้ว ปิดทองคำซึ่งสร้างจากแผ่นทองที่ศรัทธาประชาชนร้วมเขียนอธิษฐานจิตนับแสนแผ่น พระพุทธจักรนันทอภิไชย พระพุทธรูปหยกขาวจากประเทศพม่า ศิลปะเชียงแสน สิงห์ 1 หน้าตักกว้าง 49 นิ้ว ประดิษฐานที่ศาลาธรรมไพบูลย์วัฒนานนท์ และพระอุปคุตทันใจ พระอุปคุตทันใจ ขนาด 227 เซนติเมตร ประดิษฐาน ณ ลานพระอุปคุตทันใจ 

## อ้างอิง

ป่านันทบุรีญาณสังวราราม
จังหวัดหนองคายในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2512

**การเลือกตั้ง[[สมาชิกสภาผู้แทนราษฎรจังหวัดหนองคาย]] พ.ศ. 2512** เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2512 กำหนดให้มีขึ้นในวันที่ 10 กุมภาพันธ์ พ.ศ. 2512 โดยแบ่งเขตการเลือกตั้งออกเป็น 1 เขตเลือกตั้ง มีสมาชิกสภาผู้แทนราษฎรได้ 2 คน จำนวนที่นั่งเพิ่มจากการเลือกตั้งครั้งก่อนเมื่อเดือนธันวาคม พ.ศ. 2500 1 ที่นั่ง แต่ละเขตเลือกตั้งจะมีสมาชิกสภาผู้แทนราษฎรได้เขตละ 2 คน

## ภาพรวม

## ผลการเลือกตั้ง

## ดูเพิ่ม
* จังหวัดหนองคายในการเลือกตั้งสมาชิกสภาผู้แทนราษฎรไทยเป็นการทั่วไป ธันวาคม พ.ศ. 2500
* จังหวัดหนองคายในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2518

## หมายเหตุ

## อ้างอิง

หนองคาย
หมวดหมู่:การเลือกตั้งในจังหวัดหนองคาย
จังหวัดหนองคายในการเลือกตั้งสมาชิกสภาผู้แทนราษฎรไทยเป็นการทั่วไป ธันวาคม พ.ศ. 2500

**การเลือกตั้ง[[สมาชิกสภาผู้แทนราษฎรจังหวัดหนองคาย]] ธันวาคม พ.ศ. 2500** เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป ธันวาคม พ.ศ. 2500 กำหนดให้มีขึ้นในวันที่ 15 ธันวาคม พ.ศ. 2500 โดยแบ่งเขตการเลือกตั้งออกเป็น 1 เขตเลือกตั้ง มีสมาชิกสภาผู้แทนราษฎรได้ 1 คน จำนวนที่นั่งเท่าเดิมจากการเลือกตั้งครั้งก่อนเมื่อเดือนกุมภาพันธ์ พ.ศ. 2500 แต่ละเขตเลือกตั้งจะมีสมาชิกสภาผู้แทนราษฎรได้เขตละ 1 คน

## ภาพรวม

## ผลการเลือกตั้ง

## ดูเพิ่ม
* จังหวัดหนองคายในการเลือกตั้งสมาชิกสภาผู้แทนราษฎรไทยเป็นการทั่วไป กุมภาพันธ์ พ.ศ. 2500
* จังหวัดหนองคายในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2512

## อ้างอิง

หนองคาย
หมวดหมู่:การเลือกตั้งในจังหวัดหนองคาย
จังหวัดหนองคายในการเลือกตั้งสมาชิกสภาผู้แทนราษฎรไทยเป็นการทั่วไป กุมภาพันธ์ พ.ศ. 2500

**การเลือกตั้ง[[สมาชิกสภาผู้แทนราษฎรจังหวัดหนองคาย]] กุมภาพันธ์ พ.ศ. 2500** เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป กุมภาพันธ์ พ.ศ. 2500 กำหนดให้มีขึ้นในวันที่ 26 กุมภาพันธ์ พ.ศ. 2500 โดยแบ่งเขตการเลือกตั้งออกเป็น 1 เขตเลือกตั้ง มีสมาชิกสภาผู้แทนราษฎรได้ 1 คน จำนวนที่นั่งเท่าเดิมจากการเลือกตั้งครั้งก่อนเมื่อ พ.ศ. 2495 แต่ละเขตเลือกตั้งจะมีสมาชิกสภาผู้แทนราษฎรได้เขตละ 1 คน

## ภาพรวม

## ผลการเลือกตั้ง

## ดูเพิ่ม
* จังหวัดหนองคายในการเลือกตั้งสมาชิกสภาผู้แทนราษฎรไทยเป็นการทั่วไป ธันวาคม พ.ศ. 2500

## อ้างอิง

หนองคาย
หมวดหมู่:การเลือกตั้งในจังหวัดหนองคาย
จังหวัดเลยในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539

**การเลือกตั้ง[[สมาชิกสภาผู้แทนราษฎรจังหวัดเลย]] พ.ศ. 2539** เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539 กำหนดให้มีขึ้นในวันที่ 17 พฤศจิกายน พ.ศ. 2539 โดยแบ่งเขตการเลือกตั้งออกเป็น 2 เขตเลือกตั้ง มีสมาชิกสภาผู้แทนราษฎรได้ 4 คน จำนวนที่นั่งเท่าเดิมจากการเลือกตั้งครั้งก่อนเมื่อ พ.ศ. 2538 โดยแต่ละเขตเลือกตั้งจะมีสมาชิกสภาผู้แทนราษฎรได้เขตละ 2 คน

## ภาพรวม

## ผลการเลือกตั้งแบบแบ่งเขต

### เขตเลือกตั้งที่ 1
เขตการเลือกตั้งที่ 1 ประกอบด้วยอำเภอเมืองเลย, อำเภอเชียงคาน, อำเภอท่าลี่, อำเภอภูเรือ, อำเภอด่านซ้าย, อำเภอนาแห้ว และอำเภอภูหลวง

### เขตเลือกตั้งที่ 2
เขตการเลือกตั้งที่ 2 ประกอบด้วยอำเภอวังสะพุง, อำเภอปากชม, อำเภอภูกระดึง, อำเภอนาด้วง, อำเภอผาขาว และกิ่งอำเภอเอราวัณ

## ดูเพิ่ม
* จังหวัดเลยในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2538
* จังหวัดเลยในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544

## อ้างอิง

เลย
หมวดหมู่:การเลือกตั้งในจังหวัดเลย
บีลีบีโน

**บีลีบีโน** () เป็นเมืองและศูนย์กลางการบริหารของเขตบีลีบินสกีในเขตปกครองตนเองชูคอตคา ประเทศรัสเซีย อยู่ห่างออกไป  ทางตะวันตกเฉียงเหนือของอะนาดีร์ ที่ซึ่งเป็นศูนย์กลางการบริหารของชูคอตคา โดยบิลิบิโนนั้นเป็นเมืองที่ใหญ่เป็นอันดับที่สองในชูคอตคา รองจากเมืองอะนาดีร์ เมืองบีลีบีโนมีประชากรอยู่ที่ 

## ภูมิอากาศ
บีลีบีโนมีสภาพภูมิอากาศแบบไม่มีฤดูแล้งหนาวภาคพื้นสมุทร (*[[การแบ่งเขตภูมิอากาศแบบเคิพเพิน|Dfc]]*) ตามการแบ่งเขตภูมิอากาศแบบเคิพเพิน มีฤดูร้อนสั้นและเย็นสบาย โดยมีคืนที่หนาวเย็น ในขณะที่ฤดูหนาวมีระยะเวลาที่ยาวนาน แห้งแล้ง และหนาวเหน็บมาก

## อ้างอิง


หมวดหมู่:เขตปกครองตนเองชูคอตคา
หมวดหมู่:เมืองในประเทศรัสเซีย
ฟุตบอลชิงแชมป์สโมสรอาเซียน ฤดูกาล 2567–68 รอบแพ้คัดออก

**ฟุตบอลชิงแชมป์สโมสรอาเซียน ฤดูกาล 2567–68 รอบแพ้คัดออก** จะลงเล่นตั้งแต่วันที่ 2 เมษายน ถึง 21 พฤษภาคม พ.ศ. 2568. ทั้งหมด 4 ทีมจะเข้าแข่งขันในรอบแพ้คัดออกเพื่อตัดสินหาทีมแชมป์ของ ฟุตบอลชิงแชมป์สโมสรอาเซียน ฤดูกาล 2567–68.

## ทีมที่ผ่านเข้ารอบ
ทีมด้านล่างนี้ผ่านเข้ารอบมาจาก รอบแบ่งกลุ่ม:

## รูปแบบ
ในรอบแพ้คัดออก, 4 ทีมจะลงเล่นในรูปแบบ การแข่งขันแบบแพ้คัดออก. แต่ละคู่จะลงเล่นในแบบเหย้าและเยือน สองนัด พื้นฐาน. การต่อเวลาพิเศษ และ การดวลลูกโทษ จะถูกนำมาใช้ตัดสินผู้ชนะหากจำเป็น (ไม่มีกฏประตูทีมเยือนที่นำมาใช้).

## ตารางการแข่งขัน
ตารางการแข่งขันของแต่ละรอบเป็นไปดังนี้.

## สายการแข่งขัน


## รอบรองชนะเลิศ
### สรุปผลการแข่งขัน


|}

*รวมผลสองนัด [[สโมสรฟุตบอลคองอันฮานอย|คองอันฮานอย]] ชนะ 2–1*
----

*รวมผลสองนัด [[สโมสรฟุตบอลบุรีรัมย์ ยูไนเต็ด|บุรีรัมย์ ยูไนเต็ด]] ชนะ 3–1*

## รอบชิงชนะเลิศ


----



## อ้างอิง

## แหล่งข้อมูลอื่น
*เว็บไซต์อย่างเป็นทางการ

หมวดหมู่:ฟุตบอลชิงแชมป์สโมสรอาเซียน
ฟุตบอลชิงแชมป์สโมสรอาเซียน
หมวดหมู่:ฟุตบอลเอเชียในปี พ.ศ. 2568
แม่มดกับทหารรับจ้าง

เป็นซีรีส์ไลต์โนเวลญี่ปุ่น เขียนโดยโจโฮคิเตคิ คาเอรุ และวาดภาพโดยคานาเสะ เบนซ์ เริ่มเผยแพร่ออนไลน์บนเว็บไซต์โนเวลสร้างโดยผู้ใช้โชเซ็ตสึกะ นิ นาโรในเดือนมิถุนายน 2564 ภายหลังได้รับลิขสิทธิ์โดยสำนักพิมพ์ Micro Magazine และเริ่มตีพิมพ์เป็นหนังสือในเครือ GCN Bunko ในเดือนพฤษภาคม 2566 ไลต์โนเวลมีลิขสิทธิ์ในประเทศไทยโดยสำนักพิมพ์ฟีนิกซ์ มังงะดัดแปลงวาดภาพโดยมิยางิ มาโกโตะ เริ่มตีพิมพ์ในนิตยสาร*แม็กกาซีนพ็อกเก็ต*บนเว็บไซต์มังงะของสำนักพิมพ์โคดันชะในเดือนมกราคม 2567

## ตัวละคร

;
;

## สื่อ
### ไลต์โนเวล
*แม่มดกับทหารรับจ้าง*เขียนโดยโจโฮคิเตคิ คาเอรุ เริ่มเผยแพร่ออนไลน์บนเว็บไซต์โนเวลสร้างโดยผู้ใช้โชเซ็ตสึกะ นิ นาโรเมื่อวันที่ 9 มิถุนายน 2564 ภายหลังได้รับลิขสิทธิ์โดยสำนักพิมพ์ Micro Magazine ซึ่งวาดภาพโดยคานาเสะ เบนซ์ และเริ่มตีพิมพ์เป็นหนังสือในเครือ GCN Bunko เมื่อวันที่ 19 พฤษภาคม 2566 ปัจจุบันวางจำหน่ายถึงเล่มที่ห้าเมื่อเดือนพฤศจิกายน 2567

เมื่อวันที่ 17 สิงหาคม 2567 เว็บไซต์ทางการของสำนักพิมพ์ฟีนิกซ์ได้ประกาศลิขสิทธิ์ไลต์โนเวล*แม่มดกับทหารรับจ้าง*ในประเทศไทย ในรูปแบบสิ่งพิมพ์เริ่มวางจำหน่ายเล่มแรกเมื่อวันที่ 17 กันยายน ต่อมาในรูปแบบดิจิทัลเริ่มวางจำหน่ายเล่มแรกบนเว็บไซต์เมบมาร์เก็ตตั้งแต่วันที่ 21 ตุลาคม ก่อนที่สำนักพิมพ์จะประกาศอย่างเป็นทางการเกี่ยวกับการวางจำหน่ายในรูปแบบดิจิทัลผ่านโซเชียลมีเดียในวันที่ 22 ตุลาคม ไลต์โนเวลฉบับภาษาไทยแปลโดยอิทธิกร บุญเมือง

#### หนังสือไลต์โนเวล

|-
| style = "border: 3px solid #CCF; padding: 5px; margin: 5px;" colspan="5" bgcolor="#EBECF0" | *เลขมาตรฐานสากลประจำหนังสือ (ISBN) ของไทยนำมาจากระบบสารสนเทศ [[สำนักหอสมุดแห่งชาติ]] [[กรมศิลปากร]] [[กระทรวงวัฒนธรรม (ประเทศไทย)|กระทรวงวัฒนธรรม]]*
|-
|}

### มังงะ
มังงะดัดแปลงวาดภาพโดยมิยางิ มาโกโตะ เริ่มตีพิมพ์ในนิตยสาร*แม็กกาซีนพ็อกเก็ต*บนเว็บไซต์มังงะของสำนักพิมพ์โคดันชะเมื่อวันที่ 28 มกราคม 2567 รวบรวมตีพิมพ์เป็นหนังสือมังงะรวมเล่ม (*[[ทังโกบง]]*) ถึงเล่มที่สี่เมื่อเดือนมกราคม 2568

#### หนังสือมังงะ

## อ้างอิง

## แหล่งข้อมูลอื่น
*  ที่โชเซ็ตสึกะ นิ นาโร 
*  
*  
*  
* 

หมวดหมู่:การ์ตูนญี่ปุ่นแนวโลดโผน
หมวดหมู่:อนิเมะและมังงะเกี่ยวกับมด (บุคคล)
หมวดหมู่:อนิเมะและมังงะที่สร้างจากไลต์โนเวล
หมวดหมู่:การ์ตูนญี่ปุ่นแนวจินตนิมิต
หมวดหมู่:เว็บคอมิกญี่ปุ่น
หมวดหมู่:มังงะของสำนักพิมพ์โคดันชะ
หมวดหมู่:ไลต์โนเวล
หมวดหมู่:ไลต์โนเวลที่เผยแพร่ครั้งแรกทางออนไลน์
หมวดหมู่:การ์ตูนญี่ปุ่นแนวโชเน็ง
หมวดหมู่:โชเซ็ตสึกะ นิ นาโร
หมวดหมู่:เว็บคอมิกที่ได้รับการตีพิมพ์
หมวดหมู่:ฟีนิกซ์ (สำนักพิมพ์)
จังหวัดเลยในการเลือกตั้งสมาชิกสภาผู้แทนราษฎรไทยเป็นการทั่วไป กันยายน พ.ศ. 2535

**การเลือกตั้ง[[สมาชิกสภาผู้แทนราษฎรจังหวัดเลย]] กันยายน พ.ศ. 2535** เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป กันยายน พ.ศ. 2535 กำหนดให้มีขึ้นในวันที่ 13 กันยายน พ.ศ. 2535 โดยแบ่งเขตการเลือกตั้งออกเป็น 2 เขตเลือกตั้ง มีสมาชิกสภาผู้แทนราษฎรได้ 4 คน จำนวนที่นั่งเท่าเดิมจากการเลือกตั้งครั้งก่อนเมื่อเดือนมีนาคม พ.ศ. 2535 โดยแต่ละเขตเลือกตั้งจะมีสมาชิกสภาผู้แทนราษฎรได้เขตละ 2 คน

## ภาพรวม

## ผลการเลือกตั้งแบบแบ่งเขต

### เขตเลือกตั้งที่ 1
เขตการเลือกตั้งที่ 1 ประกอบด้วยอำเภอเมืองเลย, อำเภอเชียงคาน, อำเภอท่าลี่, อำเภอภูเรือ, อำเภอด่านซ้าย, อำเภอนาแห้ว และอำเภอภูหลวง

### เขตเลือกตั้งที่ 2
เขตการเลือกตั้งที่ 2 ประกอบด้วยอำเภอวังสะพุง, อำเภอปากชม, อำเภอภูกระดึง, อำเภอนาด้วง และกิ่งอำเภอผาขาว

## ดูเพิ่ม
* จังหวัดเลยในการเลือกตั้งสมาชิกสภาผู้แทนราษฎรไทยเป็นการทั่วไป มีนาคม พ.ศ. 2535
* จังหวัดเลยในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2538

## อ้างอิง

เลย
หมวดหมู่:การเลือกตั้งในจังหวัดเลย
รายชื่อนัดชิงชนะเลิศยูฟ่าคัพและยูโรปาลีก

ยูฟ่ายูโรปาลีก หรือชื่อเดิม ยูฟ่าคัพ เป็นการแข่งขันฟุตบอลประจำปีที่จัดขึ้นเมื่อ ค.ศ. 1971 โดยยูฟ่า รายการนี้ถือเป็นการแข่งขันระดับนานาชาติที่สำคัญอันดับที่สองสำหรับสโมสรยุโรปรองจากยูฟ่าแชมเปียนส์ลีก สโมสรต่าง ๆ จะผ่านเข้าไปแข่งขันในยูโรปาลีกได้จากผลงานในลีกระดับชาติและการแข่งขันฟุตบอลถ้วย ใน 25 ปีแรกนัดชิงชนะเลิศจะแข่งขันแบบสองนัด โดยจัดขึ้นที่สนามกีฬาของแต่ละสโมสรที่เข้าร่วม แต่ใน ค.ศ. 1998 อินเตอร์มิลานเอาชนะลัตซีโยได้ในนัดชิงชนะเลิศแบบนัดเดียวนัดแรกของการแข่งขันที่จัดขึ้นที่สนามกีฬากลาง ปาร์กเดแพร็งส์ ในปารีส ทอตนัมฮอตสเปอร์ ชนะเลิศการแข่งขันที่จัดขั้นครั้งแรกใน ค.ศ. 1972 โดยชนะวุลเวอร์แฮมป์ตันวอนเดอเรอส์ ด้วยผลประตูรวม 3–2 มีสิบเอ็ดครั้งในนัดชิงชนะเลิศที่มีทีมจากสมาคมชาติเดียวกันเข้าร่วมแข่งขัน ได้แก่ อิตาลี (1990, 1991, 1995 และ 1998), อังกฤษ (1972, 2019 และ 2025), สเปน (2007 และ 2012), เยอรมนี (1980) และโปรตุเกส (2011)

เซบิยา ครองสถิติเป็นผู้ชนะเลิศรายการนี้มากที่สุดที่เจ็ดสมัย นับตั้งแต่ก่อตั้งการแข่งขัน เรอัลมาดริด (ชนะเลิศในปี 1985 และ 1986) และเซบิยา (ชนะเลิศในปี 2006 และ 2007, และ 2014, 2015 และ 2016) เป็นเพียงสองทีมที่สามารถป้องกันแชมป์ไว้ได้ ทีมจากสเปนเป็นผู้ชนะเลิศการแข่งขันรายการนี้ถึงสิบสี่ครั้ง มากกว่าประเทศอื่น ๆ ผู้ชนะเลิศสุดท้ายก่อนการแข่งขันจะเปลี่ยนชื่อจากยูฟ่าคัพเป็นยูฟ่ายูโรปาลีก คือ ชัคตาร์ดอแนตสก์ โดยชนะแวร์เดอร์เบรเมิน ด้วยผลประตูรวมหลังต่อเวลาพิเศษ 2–1 ในนัดชิงชนะเลิศ 2009 ไบฟีกา และมาร์แซย์ เป็นสองทีมที่แพ้ในนัดชนะเลิศมากที่สุดที่สามครั้ง แชมป์ปัจจุบันคือ ทอตนัมฮอตสเปอร์ โดยชนะแมนเชสเตอร์ยูไนเต็ดด้วยผลประตูรวม 1–0 ในนัดชิงชนะเลิศ 2025

แม้ว่าอินเตอร์-ซิตีส์แฟส์คัพจะถือเป็นรายการแข่งขันก่อนหน้านี้ของยูฟ่าคัพ แต่ยูฟ่าไม่ยอมรับแฟส์คัพให้เป็นหนึ่งในการแข่งขันสโมสรอย่างเป็นทางการ ดังนั้นบันทึกของการแข่งขันดังกล่าวจึงไม่ได้รวมอยู่ในรายชื่อ

## รายชื่อนัดชิงชนะเลิศ

* การแข่งขันนัดชิงชนะเลิศแบบสองนัดจะแสดงตามลำดับที่เล่น
* ลิงก์ในคอลัมน์ "ผลประตูรวม" จะนำไปสู่บทความเกี่ยวกับนัดชิงชนะเลิศของฤดูกาลดังกล่าว

## ผลงาน
### แบ่งตามสโมสร

### แบ่งตามชาติ

## ดูเพิ่มเติม
*รายชื่อผู้จัดการทีมที่ชนะเลิศยูฟ่าคัพและยูโรปาลีก
*รายชื่อนัดชิงชนะเลิศยูโรเปียนคัพและยูฟ่าแชมเปียนส์ลีก
*รายชื่อนัดชิงชนะเลิศยูฟ่าคัพวินเนอร์สคัพ
*รายชื่อนัดชิงชนะเลิศยูฟ่าคอนเฟอเรนซ์ลีก
*รายชื่อนัดการแข่งขันยูฟ่าซูเปอร์คัพ
*รายชื่อผู้ชนะเลิศยูฟ่าอินเตอร์โตโตคัพ

## หมายเหตุ

## อ้างอิง

## แหล่งข้อมูลอื่น
*ยูฟ่ายูโรปาลีก เว็บไซต์ทางการ


ยูฟ่าคัพและยูฟ่ายูโรปาลีก
อัฒจันทร์แบบกรีกโบราณและโรมัน

[right|thumb| [โคลอสเซียม  (สร้างขึ้นเมื่อ ค.ศ. 72–80)]]
**อัฒจันทร์แบบกรีกโบราณและโรมัน**, **ห้องอัฒจันทร์** หรือ **เวทีกลางแจ้ง** (อังกฤษ : amphitheatre) เป็นสถานที่เปิดโล่งที่ใช้สำหรับความบันเทิง การแสดง และกีฬา คำนี้มาจาก ภาษากรีกโบราณ  ( **') จาก  (**') แปลว่า "ทั้งสองด้าน" หรือ "รอบ ๆ" และ  ( ** ) แปลว่า "สถานที่สำหรับชม"

โรงละครกรีกโบราณโดยทั่วไปจะสร้างขึ้นบนเนินเขาและมีการออกแบบเป็นรูปครึ่งวงกลม อัฒจันทร์แบบกรีกโบราณแห่งแรกอาจสร้างขึ้นที่เมืองปอมเปอีเมื่อประมาณ 70 ปีก่อนคริสตกาล อัฒจันทร์สมัยโรมันโบราณมีผังเป็นรูปวงรีหรือวงกลม โดยมีที่นั่งเป็นชั้น ๆ ล้อมรอบพื้นที่การแสดงตรงกลาง เหมือนสนามกีฬากลางแจ้งในยุคใหม่ 

## อ้างอิง

หมวดหมู่:สิ่งก่อสร้างแบ่งตามประเภท
ผับ

thumb| ผับใน เวิลส์เอนด์ แคมเดนทาวน์ ลอนดอน
**ผับ** ( ย่อมาจาก public house) คือ สถานประกอบการด้านเครื่องดื่มของหลายประเทศ โดยได้รับอนุญาตให้เสิร์ฟเครื่องดื่มแอลกอฮอล์ เพื่อบริโภคภายในสถานที่ คำนี้ปรากฏครั้งแรกในอังกฤษในช่วงปลายศตวรรษที่ 17 เพื่อแยกความแตกต่างระหว่างบ้านส่วนบุคคลกับสถานที่เปิดสาธรณะอย่าง ร้านขายเหล้า ทาเวิร์น และโรงเตี๊ยม  ปัจจุบันยังไม่มีคำจำกัดความที่แน่ชัด แต่แคมเปญฟอร์รีลเอล (Campaign for Real Ale) ระบุว่าผับควรมีลักษณะ 4 ประการดังนี้:

# เปิดให้บุคคลทั่วไปเข้าได้โดยไม่ต้องเป็นสมาชิกหรืออยู่อาศัย
# เสิร์ฟเบียร์สดหรือไซเดอร์โดยไม่ต้องรับประทานอาหาร
# มีพื้นที่ในร่มอย่างน้อยหนึ่งแห่งที่ไม่ได้จัดไว้สำหรับรับประทานอาหาร
# อนุญาตให้ซื้อเครื่องดื่มที่บาร์ได้ (คือ ไม่ได้บริการที่โต๊ะเท่านั้น) 

ประวัติศาสตร์ของผับสามารถสืบย้อนได้ถึงทาเวิร์นในบริเตนสมัยโรมัน จนถึงยุคโรงเตี๊ยมแองโกล-แซกซอน จนกระทั่งต้นศตวรรษที่ 19 ผับดังเช่นในปัจจุบันจึงเริ่มปรากฏขึ้นเป็นครั้งแรก รูปแบบดังกล่าวได้รับความนิยมในประเทศและภูมิภาคต่าง ๆ ที่ได้รับอิทธิพลจากอังกฤษ โดยผับยังคงถือเป็นส่วนสำคัญของวัฒนธรรม ในสถานที่หลายแห่ง โดยเฉพาะในหมู่บ้าน ผับถือเป็นจุดศูนย์กลางของชุมชนท้องถิ่น ในอนุทินในศตวรรษที่ 17 ของซามูเอล พีพส์ ได้บรรยายผับเป็น "หัวใจของอังกฤษ" 

## อ้างอิง

หมวดหมู่:ร้านอาหารแบ่งตามประเภท
หมวดหมู่:วัฒนธรรมสหราชอาณาจักร
จังหวัดเลยในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2531

**การเลือกตั้ง[[สมาชิกสภาผู้แทนราษฎรจังหวัดเลย]] พ.ศ. 2531** เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2531 กำหนดให้มีขึ้นในวันที่ 24 กรกฎาคม พ.ศ. 2531 โดยแบ่งเขตการเลือกตั้งออกเป็น 2 เขตเลือกตั้ง มีสมาชิกสภาผู้แทนราษฎรได้ 4 คน จำนวนที่นั่งเพิ่มจากการเลือกตั้งครั้งก่อนเมื่อ พ.ศ. 2529 1 ที่นั่ง โดยแต่ละเขตเลือกตั้งจะมีสมาชิกสภาผู้แทนราษฎรได้เขตละ 2 คน

## ภาพรวม

## ผลการเลือกตั้งแบบแบ่งเขต

### เขตเลือกตั้งที่ 1
เขตการเลือกตั้งที่ 1 ประกอบด้วยอำเภอเมืองเลย, อำเภอเชียงคาน, อำเภอท่าลี่, อำเภอภูเรือ, อำเภอด่านซ้าย, อำเภอนาแห้ว และกิ่งอำเภอภูหลวง

### เขตเลือกตั้งที่ 2
เขตการเลือกตั้งที่ 2 ประกอบด้วยอำเภอวังสะพุง, อำเภอปากชม, อำเภอภูกระดึง, กิ่งอำเภอผาขาว และกิ่งอำเภอนาด้วง

## ดูเพิ่ม
* จังหวัดเลยในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2529
* จังหวัดเลยในการเลือกตั้งสมาชิกสภาผู้แทนราษฎรไทยเป็นการทั่วไป มีนาคม พ.ศ. 2535

## อ้างอิง

เลย
หมวดหมู่:การเลือกตั้งในจังหวัดเลย
กลุ่มภาษาบันตู

**กลุ่มภาษาบันตู** () เป็นตระกูลภาษาประมาณ 600 ภาษาที่มีกลุ่มผู้พูดคือกลุ่มชนบันตูในแอฟริกากลาง แอฟริกาใต้ และแอฟริกาตะวันออกเฉียงใต้

จำนวนภาษาของกลุ่มภาษามีทั้งหมดประมาณอยู่ระหว่าง 440 ถึง 680 ภาษาที่แตกต่างกัน ขึ้นอยู่กับคำจำกัดความของ "ภาษา" กับ "ภาษาย่อย" ภาษากลุ่มบันตูหลายภาษายืมคำจากกันและกัน และบางคำก็สามารถเข้าใจซึ่งกันและกันได้ ภาษาบางภาษามีผู้พูดเพียงไม่กี่คน เช่น ใน ค.ศ. 2007 คาดว่าภาษาคับวามีผู้พูดเพียง 8,500 คนเท่านั้น แต่ได้รับการประเมินว่าเป็นภาษาแยกต่างหากจากภาษาอื่น

คาดว่าจำนวนผู้พูดในภาษากลุ่มบันตูทั้งหมดจะอยู่ที่ประมาณ 350 ล้านคนใน ค.ศ. 2015  (ประมาณร้อยละ 30 ของประชากรในแอฟริกา หรือร้อยละ 5 ของประชากรโลก) 

## อ้างอิง

หมวดหมู่:ภาษาประกอบรูปคำ
หมวดหมู่:ภาษารูปคำติดต่อ
ติง เฟิง

**ติง เฟิง** () เป็นขุนพลของรัฐง่อก๊กในยุคสามก๊กของจีน เป็นน้องชายของเตงฮอง

## ประวัติ

ติง เฟิงเป็นชาวอำเภอตันฉอง ( *อานเฟิงเซี่ยน*) เมืองโลกั๋ง ( *หลูเจียงจฺวิ้น*) ซึ่งอยู่ในอำเภอกู้ฉื่อ มณฑลเหอหนานในปัจจุบัน ติง เฟิงเป็นน้องชายของเตงฮอง (丁奉 *ติง เฟิ่ง*) ขุนพลที่มีชื่อเสียงรัฐง่อก๊ก

ในช่วงระหว่างวันที่ 18 พฤศจิกายนถึง 17 ธันวาคม ค.ศ. 263 รัฐวุยก๊กซึ่งเป็นรัฐอริของรัฐง่อก๊กยกทัพบุกรัฐจ๊กก๊กที่เป็นรัฐพันธมิตรของง่อก๊กในเดือน 10 ของศักราชหย่งอาน (永安) ปีที่ 6 (ค.ศ. 263) จ๊กก๊กจึงติดต่อกับง่อก๊กเพื่อขอให้ยกมาช่วยเหลือ ต่อมาในวันที่ 8 มกราคม ค.ศ. 264 ซุนฮิวจักรพรรดิแห่งง่อก๊กจึงมีรับสั่งให้นายทหารห้านายนำกองกำลังสามกองแยกกันเข้าไปโจมตีอาณาเขตของวุยก๊ก โดยหวังจะเบี่ยงเบนความสนใจของวุยก๊กออกจากจ๊กก๊ก เตงฮองเข้าโจมตีฉิวฉุน (壽春 *โช่วชุน*; ปัจจุบันคืออำเภอโช่ว มณฑลอานฮุย) หลิว ผิง (留平) และชือ จี (施績) เข้าโจมตีลำกุ๋น (南郡 *หนานจฺวิ้น*; อยู่บริเวณนครจิงโจว มณฑลหูเป่ย์ในปัจจุบัน) ติง เฟิงและซุนฮี (孫異 *ซุน อี้*)เข้าโจมตีอาณาเขตของวุยก๊กตลอดตอนกลางของแม่น้ำไกซุย (沔水 *เหมียนฉุ่ย*) หลังจากเล่าเสี้ยนจักรพรรดิแห่งจ๊กก๊กยอมจำนนต่อทัพวุยก๊ก ทัพง่อก๊กจึงถอนทัพกลับ

ติง เฟิงขึ้นมามีตำแหน่งสูงสุดเป็นขุนพลหลัง (後將軍 *โฮ่วเจียงจฺวิน*) และเสียชีวิตก่อนเตงฮองพี่ชาย (เตงฮองเสียชีวิตในปี ค.ศ. 271)

## ดูเพิ่ม
* รายชื่อบุคคลในยุคสามก๊ก

## หมายเหตุ

## อ้างอิง

## บรรณานุกรม
* ตันซิ่ว (ศตวรรษที่ 3). *[[สามก๊กจี่]]* (*ซานกั๋วจื้อ*).

หมวดหมู่:ขุนพลของง่อก๊ก
บีดับเบิลยูเอฟ ซูเปอร์ซีรีส์ไฟนัลส์

**บีดับเบิลยูเอฟ ซูเปอร์ซีรีส์ไฟนัลส์** () เป็นการแข่งขันแบดมินตันประจำปีที่จัดขึ้นในช่วงปลายปี โดยผู้เล่นที่มีคะแนนสูงสุดจากการแข่งขันของบีดับเบิลยูเอฟ ซูเปอร์ซีรีส์ทั้ง 12 รายการในปฏิทินการแข่งขันปีนั้น ผู้เข้าร่วมจะแข่งขันเพื่อชิงเงินรางวัลรวมอย่างน้อย 1,000,000 ดอลลาร์สหรัฐ ซึ่งถูกแทนที่ด้วย บีดับเบิลยูเอฟ เวิลด์ทัวร์ไฟนัลส์ ในปี ค.ศ. 2018

## ประวัติ
การแข่งขันซูเปอร์ซีรีส์ไฟนัลส์ถูกยกเลิกในปี ค.ศ. 2007 เนื่องจากไม่มีผู้สนับสนุนสำหรับการแข่งขันครั้งนี้ การแข่งขันในปี ค.ศ. 2008 ซึ่งในขณะนั้นเรียกว่า บีดับเบิลยูเอฟ ซูเปอร์ซีรีส์มาสเตอส์ไฟนัลส์ 2008 () เป็นการแข่งขันครั้งแรกและจัดขึ้นที่เมืองโกตากีนาบาลู รัฐซาบะฮ์ ประเทศมาเลเซีย ระหว่างวันที่ 18 ถึง 21 ธันวาคม ค.ศ. 2008

มีเพียงแปดอันดับแรกจากอันดับซูเปอร์ซีรีส์หลังจากการแข่งขันซูเปอร์ซีรีส์รายการสุดท้ายตามที่ประกาศโดยสหพันธ์แบดมินตันโลกเท่านั้นที่มีสิทธิ์เข้าร่วม อย่างไรก็ตาม สมาคมสมาชิกแต่ละแห่งมีสิทธิ์เข้าร่วมได้เพียงสองรายการเท่านั้น ในการแข่งขันผู้เล่นหรือคู่แปดคนจะถูกแบ่งออกเป็นสองกลุ่ม กลุ่มละสี่คน โดยผู้เล่นหรือคู่สองอันดับแรกจะได้ผ่านเข้าสู่รอบรองชนะเลิศ

สำหรับรอบสุดท้ายในปี ค.ศ. 2010 การแข่งขันจัดขึ้นในเดือนมกราคม ค.ศ. 2011 ในปี ค.ศ. 2014 เงินรางวัลรวมเพิ่มขึ้นเป็น 1 ล้านดอลลาร์สหรัฐ ดูไบ สหรัฐอาหรับเอมิเรตส์ เป็นสถานที่จัดการแข่งขันซูเปอร์ซีรีส์ไฟนัลส์ จนถึงปี ค.ศ. 2017 อันเป็นผลจากความร่วมมือของสหพันธ์แบดมินตันโลก

## ผลการแข่งขัน

## ประเทศที่เข้าร่วมการแข่งขัน

## ดูเพิ่ม
* เวิลด์แบดมินตันกรังด์ปรีซ์ไฟนัลส์
* บีดับเบิลยูเอฟ เวิลด์ทัวร์ไฟนัลส์

## อ้างอิง

หมวดหมู่:การแข่งขันแบดมินตัน
ไลฟ์ เอ็กซ์เพรส

**ไลฟ์ เอ็กซ์เพรส** () เป็นแฟรนไชส์ร้านสะดวกซื้อที่ก่อตั้งโดย บริษัท ซีพี ฟิวเจอร์ ซิตี้ ดีเวลลอปเม้นท์ คอร์ปอเรชั่น จำกัด ในเครือเจริญโภคภัณฑ์ เปิดตัวเมื่อวันที่ 6 กุมภาพันธ์ พ.ศ. 2568 และเปิดให้บริการสาขาแรกที่แม็คโคร สาขาหางดง จังหวัดเชียงใหม่ เมื่อวันที่ 27 กุมภาพันธ์ พ.ศ. 2568

## ประวัติ
เมื่อวันที่ 6 พฤศจิกายน พ.ศ. 2567 ซีพี ฟิวเจอร์ ซิตี้ ดีเวลลอปเม้นท์ คอร์ปอเรชั่น (ซีพีเอฟซี) ได้ประกาศความร่วมมือกับพันธมิตรต่าง ๆ ทั้งในเครือเจริญโภคภัณฑ์ ได้แก่ บริษัท ซีพี แอ็กซ์ตร้า จำกัด (มหาชน)  ผู้บริหารศูนย์ค้าส่ง แม็คโคร และร้านค้าปลีกขนาดใหญ่ โลตัส ในประเทศไทย, บริษัท ซีพี ออลล์ จำกัด (มหาชน) ผู้บริหารร้านสะดวกซื้อ เซเว่น อีเลฟเว่น ในประเทศไทย และบริษัท ทรู คอร์ปอเรชั่น จำกัด (มหาชน) รวมถึงบริษัทค้าปลีกระดับโลกอีก 2 แห่ง คือ อิเกีย และ ดีแคทลอน เพื่อเตรียมเปิดตัวร้านสะดวกซื้อรูปแบบใหม่ที่นิยามไว้เป็น "ร้านสะดวกซื้อแห่งอนาคต" (Future Convenience Store) โดยออกแบบให้ตอบโจทย์ความต้องการของชุมชนต่าง ๆ ที่อยู่นอกกรุงเทพมหานครเป็นหลัก เน้นรูปแบบการดำเนินชีวิตของลูกค้า และวัฒนธรรมของแต่ละชุมชน โดยใช้พื้นที่ของแม็คโคร สาขาหางดง จังหวัดเชียงใหม่ เป็นสาขาต้นแบบ ซึ่งวางกำหนดเปิดให้บริการในเบื้องต้นไว้ในเดือนมีนาคม พ.ศ. 2568 ก่อนขยายไปยังพื้นที่อื่น ๆ ทั่วประเทศภายในระยะเวลา 3-5 ปี

ต่อมาเมื่อวันที่ 6 กุมภาพันธ์ พ.ศ. 2568 ซีพีเอฟซีได้ประกาศเปิดตัวแฟรนไชส์ร้านสะดวกซื้อดังกล่าวในชื่อว่า **ไลฟ์ เอ็กซ์เพรส** (Life Xpress) ซึ่งใช้ตราเดียวกับศูนย์การค้า ทรู ดิจิทัล พาร์ค ไลฟ์ ที่ซีพีเอฟซีรับโอนสิทธิ์การบริหารจากแมกโนเลีย ควอลิตี้ ดีเวล็อปเม้นต์ คอร์ปอเรชั่น มาก่อนหน้านี้ พร้อมทั้งขยับวันเปิดให้บริการไลฟ์ เอ็กซ์เพรส สาขาแรกที่แม็คโคร สาขาหางดง ขึ้นมาเร็วขึ้นเล็กน้อย เป็นวันที่ 27 กุมภาพันธ์ พ.ศ. 2568

## สินค้าและบริการ
ไลฟ์ เอ็กซ์เพรส มีลักษณะเป็นร้านสะดวกซื้อขนาดกลางคล้ายกับร้านขายสินค้าจากโรงงาน (Outlet) ซึ่งทำให้สามารถขยายสาขาและหาทำเลได้ง่ายกว่าร้านค้าขนาดใหญ่ โดยเน้นจำหน่ายสินค้าหลากหลายรูปแบบ เช่น สินค้าอุปโภคบริโภค อุปกรณ์กีฬา และเครื่องเรือน ซึ่งตอบโจทย์รูปแบบการดำเนินชีวิตของลูกค้าทุกกลุ่มอย่างครบวงจร ภายใต้แนวคิด "ไลฟ์" ประกอบด้วย การใช้ชีวิต (Live), การกิน (Eat), การออกกำลังกาย (Play), และการเชื่อมต่อ (Connect) และมีร้านค้าและบริการที่แตกต่างกันในแต่ละสาขา เพื่อให้สอดคล้องกับความต้องการของลูกค้าในแต่ละพื้นที่ โดยมีร้านค้าหลักในทุก ๆ สาขา ดังนี้

* อิเกีย
* ดีแคทลอน
* เซเว่น อีเลฟเว่น
* ทรูช้อป
* คาเฟ่ อเมซอน
* ไปรษณีย์ไทย
* ซูเปอร์เซฟ

## ดูเพิ่ม
* เครือเจริญโภคภัณฑ์
** ซีพี ออลล์
*** เซเว่น อีเลฟเว่น
*** ซีพี แอ็กซ์ตร้า
**** แม็คโคร (ประเทศไทย)
**** โลตัส (ห้างสรรพสินค้า)
** ทรู คอร์ปอเรชั่น
* อิเกีย
* ดีแคทลอน

## อ้างอิง

## แหล่งข้อมูลอื่น
* 

หมวดหมู่:ก่อตั้งในประเทศไทยในปี พ.ศ. 2568
หมวดหมู่:เครือเจริญโภคภัณฑ์
หมวดหมู่:ร้านสะดวกซื้อของประเทศไทย
หมวดหมู่:แฟรนไชส์
คาตานูกิ

***คาตานูกิ*** () เป็นกิจกรรมที่จัดขึ้นโดยทั่วไปในเทศกาลญี่ปุ่น โดยเป็นการแกะขนมหวานสีสดใสที่ทำจากแป้งหรือน้ำตาล โดยใช้เข็มหรือไม้จิ้มฟันแกะเป็นรูปสัตว์ รูปดาว รูปดอกซากูระ หรือรูปอื่น ๆ ผู้ที่สามารถแกะขนมออกมาเป็นรูปได้จะได้รับรางวัล

## ดูเพิ่ม
* ทัลโกนา ขนมหวานของเกาหลีที่นำไปใช้ในรูปแบบเดียวกัน

## อ้างอิง

หมวดหมู่:ขนมหวาน
หมวดหมู่:วัฒนธรรมญี่ปุ่น
มุฮัมมัด อัลบะชีร

**มุฮัมหมัด อัลบะชีร** (; born 1984) เป็นนักการเมืองและวิศวกรชาวซีเรีย ที่ดำรงตำแหน่งนายกรัฐมนตรีคนที่ 70 ของซีเรียในปัจจุบัน ตั้งแต่วันที่ 10 ธันวาคม 2024 เขาเป็นผู้นำรัฐบาลเปลี่ยนผ่านซีเรีย ซึ่งก่อตั้งขึ้นหลังจากการล่มสลายของระบอบอัลอะซัด และรับตำแหน่งต่อจากมุฮัมมัด ฆอซี อัลญะลาลี อัลบะชีรยังเคยดำรงตำแหน่งนายกรัฐมนตรีคนที่ห้าของรัฐบาลแห่งความรอดพ้นซีเรีย ซึ่งเป็นฝ่ายบริหารพลเรือนของกลุ่มฮัยอะฮ์ตะห์รีรุชชาม (HTS) 

## ชีวิตช่วงต้นและการศึกษา
อัลบะชีรเกิดในปี 1984 ที่หมู่บ้านมาชูน ในภูมิภาค Jabal Zawiya ในเขตผู้ว่าการอิดลิบ   เขาสำเร็จการศึกษาระดับปริญญาตรีสาขาวิศวกรรมไฟฟ้าจากมหาวิทยาลัยอะเลปโปในปี ค.ศ. 2007 ภายในปี ค.ศ. 2012 อัลบะชีรได้กลายเป็นหัวหน้าแผนกเครื่องมือวัดความแม่นยำที่โรงงานก๊าซของบริษัทก๊าซแห่งหนึ่งในซีเรีย  หลังจากเกิดสงครามกลางเมืองซีเรีย เขาได้เป็นผู้อำนวยการสถาบันการศึกษาอัลอะมัล ซึ่งให้การศึกษาแก่เด็กที่ได้รับผลกระทบจากสงคราม  ต่อมาในปี ค.ศ. 2020 เขาได้รับปริญญาด้านชารีอะฮ์และกฎหมายจากมหาวิทยาลัยอิดลิบ ควบคู่กับใบรับรองด้านการบริหารองค์กรและการจัดการโครงการ 

## บทบาททางการเมือง
ก่อนที่จะได้รับการแต่งตั้งเป็นรัฐมนตรี อัลบะชีรเคยดำรงตำแหน่งผู้อำนวยการฝ่ายการศึกษาอิสลามของรัฐบาลแห่งความรอดพ้นซีเรียเป็นเวลาสองปีครึ่ง หลังจากนั้น เขาได้ดำรงตำแหน่งรองผู้อำนวยการ และต่อมาเป็นผู้อำนวยการฝ่ายกิจการสมาคมที่กระทรวงการพัฒนาและกิจการด้านมนุษยธรรม   ระหว่างปี ค.ศ. 2022 ถึง 2023 อัลบะชีรดำรงตำแหน่งรัฐมนตรีว่าการกระทรวงการพัฒนาและกิจการด้านมนุษยธรรมในคณะรัฐมนตรีอะลี เคดะฮ์ 

### นายกรัฐมนตรีของรัฐบาลแห่งความรอดพ้นซีเรีย
เมื่อวันที่ 13 มกราคม ค.ศ. 2024, สภาชูรอของรัฐบาลแห่งความรอดพ้นซีเรียได้ลงมติเลือกอัลบะชีรให้ดำรงตำแหน่งนายกรัฐมนตรี นโยบายของเขามุ่งเน้นไปที่การพัฒนารัฐบาลอิเล็กทรอนิกส์ และเริ่มเปิดการปรึกษาหารือเพื่อขยายแผนการแบ่งเขตของเมืองอิดลิบ เมื่อวันที่ 5 มีนาคม ค.ศ. 2024 ท่ามกลางการประท้วงต่อต้านกลุ่ม HTS ในอิดลิบและการเริ่มต้นของเดือนเราะมะฎอน อัลบะชีรได้ลงนามในคำสั่งพระราชบัญญัติให้การอภัยโทษแก่ผู้ต้องขังที่ไม่ได้รับการตัดสินว่ามีความผิดในคดีอาชญากรรมร้ายแรง. 

ในปลายเดือนพฤศจิกายน 2024 กลุ่มพันธมิตรนำโดยกลุ่ม HTS ซึ่งได้รับการสนับสนุนจากตุรกี ได้เริ่มการโจมตีทางตะวันตกเฉียงเหนือของประเทศ ซึ่งส่งผลให้สามารถยึดเมืองอะเลปโปได้และขยายขอบเขตพื้นที่ควบคุมของรัฐบาลแห่งความรอดพ้นซีเรีย ในการแถลงข่าว อัล-บาชีร์กล่าวว่า การโจมตีครั้งนี้เกิดขึ้นเพื่อตอบโต้การทำร้ายประชาชนของกองทัพซีเรีย ซึ่งเขากล่าวว่าเป็นสาเหตุที่ทำให้ประชาชน "หลายหมื่นคน" ต้องหนีออกจากพื้นที่

### นายกรัฐมนตรีซีเรีย
ในวันที่ 9 ธันวาคม 2024 หลังจากการล่มสลายของระบอบอัลอะซัด อัลบะชีรได้รับมอบหมายให้จัดตั้งรัฐบาลเปลี่ยนผ่านหลังจากการประชุมกับผู้นำกลุ่ม HTS อะห์มัด อัชชะเราะอ์ และ มุฮัมมัด ฆอซี อัลญะลาลี นายกรัฐมนตรีในขณะนั้น เพื่อประสานงานในการถ่ายโอนอำนาจ ในวันถัดมา เขาได้รับการแต่งตั้งให้เป็นนายกรัฐมนตรีของรัฐบาลเปลี่ยนผ่านจนถึงวันที่ 1 มีนาคม 2025ในคำแถลงทางโทรทัศน์ อัลบะชีรประกาศว่า เจ้าหน้าที่จากรัฐบาลแห่งความรอดพ้นซีเรียได้พบกับตัวแทนจากรัฐบาลเดิมเพื่อประสานงานในการถ่ายโอนอำนาจ และคณะรัฐมนตรีจากรัฐบาลแห่งความรอดพ้นซีเรียจะรับหน้าที่ในตำแหน่งที่เกี่ยวข้องในรัฐบาลเปลี่ยนผ่าน.

## อ้างอิง

หมวดหมู่:นายกรัฐมนตรีซีเรีย
หมวดหมู่:บุคคลที่เกิดในปี พ.ศ. 2527
หมวดหมู่:ศิษย์จากมหาวิทยาลัยอะเลปโป
หมวดหมู่:ศิษย์จากมหาวิทยาลัยอิดลิบ
หมวดหมู่:มุสลิมซุนนีชาวซีเรีย
ซากิ มินามิ

**ซากิ มินามิ** (, เกิด 19 พฤศจิกายน 1994) เป็นนักพากย์ชาวญี่ปุ่น เกิดที่เมืองนากัตสึ จังหวัดโออิตะ สังกัดวอยซ์คิต

## อ้างอิง

หมวดหมู่:บุคคลที่เกิดในปี พ.ศ. 2537
หมวดหมู่:บุคคลที่ยังมีชีวิตอยู่
หมวดหมู่:บุคคลจากจังหวัดโออิตะ
หมวดหมู่:นักพากย์หญิงชาวญี่ปุ่น
เทอร์คอยส์

**เทอร์คอยส์** () เป็นแร่ทึบแสง สีน้ำเงินออกเขียว ที่เป็นไฮดรัสฟอสเฟตของ ทองแดงและอะลูมิเนียม โดยมีสูตรเคมี เป็นอัญมณีที่หายากและมีค่าเมื่ออยู่ในเกรดดี และถือว่าเป็นอัญมณี มาหลายพันปีเนื่องจากสีสันของแร่

เช่นเดียวกับอัญมณีทึบแสงชนิดอื่น ๆ ส่วนใหญ่ เทอร์คอยส์มีมูลค่าลดน้อยลงเนื่องจากมีการนำการปรับปรุงคุณภาพ ทำเลียนแบบ และวัสดุสังเคราะห์เข้ามาสู่ตลาด สีฟ้าไข่นกโรบินหรือสีฟ้าท้องฟ้า ของเทอร์คอยส์เปอร์เซีย ที่ขุดได้ใกล้กับเมืองนีชอบูร์ ในปัจจุบันของประเทศอิหร่าน ถูกนำมาใช้เป็นข้อมูลอ้างอิงในการประเมินคุณภาพของเทอร์คอยส์

## อ้างอิง

หมวดหมู่:แร่ฟอสเฟต
หมวดหมู่:อัญมณี
หมวดหมู่:แร่อะลูมิเนียม
ทฤษฎีพหุระบบ

**ทฤษฎีพหุระบบ** หรือ **ทฤษฎีระบบหลายส่วน** หรือเรียกอีกอย่างชื่อว่า **ทฤษฎีระบบหลายระบบ** ซึ่งอ่านว่า **ทฤษฎีโพลีซิสเต็ม**  (Polysystem Theory) เป็นทฤษฎีในศาสตร์การแปลที่กล่าวถึงการใช้ปัจจัยหลายมิติเป็นเครื่องมือในการอธิบายความซับซ้อนของวัฒนธรรมภายในชุมชนเดียวกันและระหว่างชุมชนต่าง ๆ โดยวิเคราะห์ความสัมพันธ์ในวรรณกรรมและภาษา ซึ่งต่อมาได้ขยายขอบเขตไปสู่การวิเคราะห์ระบบทางสังคมและวัฒนธรรมที่ซับซ้อนมากขึ้น

ทฤษฎีพหุระบบได้รับการยอมรับจากนักศึกษาและนักวิชาการด้านวรรณกรรมและวัฒนธรรมทั่วโลก และได้รับความสนใจเป็นพิเศษในสาขาการศึกษาภูมิภาคสแกนดิเนเวีย

ผู้สนับสนุนแนวคิดนี้ที่สำคัญที่สุดคือ นักภาษาศาสตร์ชาวอิสราเอล อิตามาร์ อีเวน-โซฮาร์ ขณะที่นักวิชาการชาวอเมริกัน เอ็ดวิน เกนต์ซเลอร์ ก็เป็นอีกบุคคลสำคัญที่มีส่วนร่วมในการพัฒนามุมมองนี้

## อ่านเพิ่ม
* Even-Zohar, Itamar. Polysystem Studies. Poetics Today 11.1 (1990)
* Aveling, Harry 2005. “Two Approaches to the Positioning of Translations: A Comparative Study of Itamar Even-Zohar's Polysystem Studies and  Gideon Toury's Descriptive Translation Studies and Beyond.” *Kritika Kultura - A Refereed Electronic Journal of Literary/Cultural and Language Studies*, No. 6, November 2005, pp.&nbsp;6–25.
* Shuttleworth, Mark 2001. “Polysystem Theory”. In *Routledge Encyclopedia of Translation Studies*, Mona Baker ed., Routledge: New York & London, pp.&nbsp;176–179.
* Lambert, José 1997. "Itamar Even-Zohar's Polysystem Studies: An Interdisciplinary Perspective on Culture Research." *Canadian Review of Comparative Literature / Revue Canadienne de Littérature Comparée*, XXIV, No. 1, pp.&nbsp;7–14.
* DIMIĆ, Milan V. 1993. "Polysystem Theory", in Makaryk, I. ed. *Encyclopedia of Contemporary Literary Theory*, University of Toronto Press, Toronto, pp.&nbsp;151–155.
* McKelvey, Myles 2001. "Translating the Musical *Les Misérables*: A Polysystemic Approach."  http://www.collectionscanada.gc.ca/obj/s4/f2/dsk3/ftp04/MQ59267.pdf

## อ้างอิง

หมวดหมู่:การศึกษาการแปล
หมวดหมู่:ทฤษฎี
หมวดหมู่:โครงร่างการแปล
การคิดเชิงระบบ

right|thumb| การพรรณนาถึงการคิดเชิงระบบเกี่ยวกับสังคม
**การคิดเชิงระบบ** () เป็นวิธีหนึ่งในการทำความเข้าใจความซับซ้อนของโลกโดยการมองโลกในแง่ขององค์รวม และความสัมพันธ์ แทนที่จะแบ่งโลกออกเป็นส่วน ๆ  มีการนำแนวคิดนี้มาใช้เป็นวิธีการสำรวจและพัฒนาการดำเนินการที่มีประสิทธิผลในบริบทที่ซับซ้อน ช่วยให้ระบบสามารถเปลี่ยนแปลงได้ การคิดเชิงระบบอาศัยและสนับสนุนทฤษฎีระบบและวิทยาศาสตร์เชิงระบบ

## อ้างอิง

หมวดหมู่:ทฤษฎีระบบ
หมวดหมู่:วิทยาศาสตร์เชิงระบบ
หมวดหมู่:ไซเบอร์เนติกส์
หมวดหมู่:การคาดการณ์ล่วงหน้า
ทฤษฎีระบบ

**ทฤษฎีระบบ** () เป็นการศึกษาระบบแบบข้ามศาสตร์ เช่น กลุ่มของส่วนประกอบที่เชื่อมโยงกันและพึ่งพากันซึ่งอาจเป็นธรรมชาติหรือประดิษฐ์ขึ้นมาก็ได้ ระบบทุกระบบมีขอบเขตของเหตุผล ซึ่งได้รับอิทธิพลจากบริบท กำหนดโดยโครงสร้าง หน้าที่ และบทบาท และแสดงออกมาผ่านความสัมพันธ์กับระบบอื่น ๆ ระบบจะ "เป็นมากกว่าผลรวมของส่วนประกอบต่าง ๆ" เมื่อแสดงถึงการทำงานร่วมกันหรือพฤติกรรมที่เกิดขึ้น

## อ้างอิง

หมวดหมู่:วิทยาศาสตร์เชิงระบบ
หมวดหมู่:การอุบัติ
หมวดหมู่:ทฤษฎีระบบ
ทานินดง

thumb|ทานินดงเนื้อหมู
**ทานินดง** (他人丼) หรือ เป็นดมบุริ ที่ทำโดยใส่เนื้อสัตว์อื่น ๆ ที่ไม่ใช่ เนื้อไก่ (เช่น เนื้อวัว หรือ เนื้อหมู) เคี่ยวกับไข่ไก่ โดยอาจใส่ต้นหอม และส่วนผสมอื่น ๆ กินกับข้าวสวย นอกจากนี้ยังมีชื่อเรียกอีกอย่างหนึ่งว่า **มามาโกด้ง** (継子丼)

คำว่า "ทานิง" แปลว่า "คนอื่น" โดยที่มาของชื่อนี้มาจากการเปรียบเทียบกับโอยาโกดง ซึ่ง "โอยาโกะ" หมายถึง "พ่อแม่และลูก" โดยในขณะที่โอยาโกดงใช้ไก่ทั้งในส่วนของไข่และเนื้อ ซึ่งมีลักษณะคล้ายพ่อแม่และลูก ทานินดงจะใช้ไข่ไก่กับเนื้อของสัตว์ชนิดอื่น จึงถือเป็นคนอื่นคนไกล

ชื่อทานินดงเป็นชื่อที่ใช้ในญี่ปุ่นภาคตะวันตกเป็นหลัก โดยทั่วไปจะใช้เนื้อวัว ส่วนในภูมิภาคคันโตมีการใช้ชื่อเรียกว่า "ไคกาดง" (開化丼) อาจใช้เนื้อหมูหรือเนื้อวัว

## อ้างอิง

หมวดหมู่:ดมบูริ
หมวดหมู่:อาหารจากเนื้อสัตว์ของญี่ปุ่น
หมวดหมู่:อาหารจากไข่ของญี่ปุ่น
เท็นชินฮัง (ดราก้อนบอล)

**เท็นชินฮัง** (天津飯, Tenshinhan) เป็นตัวละครการ์ตูนจากซีรีส์ ดราก้อนบอล และและมีบทบาทปรากฏอนิเมะดราก้อนบอล (อนิเมะ), ดราก้อนบอล Z และดราก้อนบอล ซูเปอร์ เขาปรากฏตัวครั้งแรกในบทที่ 113 "ศึกชิงจ้าวยุทธภพครั้งที่ 22" ตีพิมพ์ครั้งแรกในนิตยสารโชเน็งจัมป์รายสัปดาห์ เมื่อวันที่ 24 กุมภาพันธ์ ค.ศ. 1987

## ประวัติ
ชาย 3 ตา อดีตลูกศิษย์ของ ผู้เฒ่านกกระเรียน มีคู่หูคือ เจาสึ เคยประลองกับโกคูในศึกชิงเจ้ายุทธภพมาแล้ว 2 ทีโดยรอบแรกคือแชมป์ในศึกชิงจ้าวยุทธภพครั้งที่ 22 (ลูกฟลุ๊ค) ต่อมากลายเป็นพรรคพวกของโกคูในการต่อสู้ๆต่างๆนานา รอบ 2 แพ้โกคูในรอบรองของศึกชิงจ้าวยุทธภพครั้งที่ 23 มีลักษณะพิเศษคือ เน้นเทคนิคหลากหลายตอนสู้ คิดค้นท่าหมัดตะวันอีกด้วย (แต่โกคูกับคุริรินจับหลักใช้ท่านี้บ่อยกว่าตน) ท่าเด็ดของเทนชินฮังคือ ปืนใหญ่พลังจิต ที่มีความรุนแรงสูง แต่มีข้อเสียคือใช้มากเกินไปจะทำให้ตัวเองหมดแรงหรือถึงขั้นเสียชีวิตได้ ศึดชาวไซย่าหลักเจาสึตาย ตนคิดแก้แค้นแต่ก็ตายตาม ในศึกเซลตนกับเจาสึแยกกับพวกโกคูไปฝึกในหุบเขา หลังจบศึกบู ในภาคซุปเปอร์เปิดสำนักในหมู่บ้านแห่งหนึ่ง

## ท่าไม้ตาย
* ปืนใหญ่พลังจิต (Tri-Beam) - ท่าที่ใช้ใส่โกคู,นัปปะ,เซลล์
* หมัดสี่วิญญาณ (Four Witches Technique) - ทำให้มีแขนงอกจากร่างเป็นสี่แขน
* คลื่นบรึ้มพิฆาต,พลังดัชนี (Dodan Ray) - ท่าประจำตัวของสำนักเซียนกระเรียน
* หมัดตะวัน (Solar Flare) - ท่าที่ปล่อยแสงจ้าจากร่าง ทำให้อีกฝ่ายตาพร่าชั่วคราว
* หมัดวอลเล่ย์บอล (Volleyball Attack) - ท่าที่เท็นชินฮังใช้ในการต่อสู้กับโกคูในรอบชิงชนะเลิศ ศึกชิงจ้าวยุทธภพที่ 22

## อ้างอิง

หมวดหมู่:ตัวละครในดราก้อนบอล
หมวดหมู่:ตัวละครอนิเมะและมังงะที่ปรากฏตัวครั้งแรกในปี พ.ศ. 2530
หมวดหมู่:ตัวละครที่เป็นลูกผสมสิ่งมีชีวิตนอกโลก–มนุษย์
หมวดหมู่:ตัวละครที่เป็นตำรวจ
หมวดหมู่:ตัวละครที่ถูกชุบชีวิต
หมวดหมู่:ตัวละครที่เป็นผู้ลอบสังหาร
หมวดหมู่:ตัวละครที่เป็นผู้รอดชีวิตจากการฆ่าล้างเผ่าพันธุ์
หมวดหมู่:ตัวละครที่เป็นผู้ฝึกสอนศิลปะการต่อสู้
หมวดหมู่:ตัวร้ายที่มีพลังพิเศษในอนิเมะและมังงะ
หมวดหมู่:ตัวร้ายในการ์ตูนทีวีแอนิเมชัน
หมวดหมู่:ตัวละครชายในอนิเมะและมังงะ
บทสนทนา

right|thumb|256x256px| บทสนทนาในหมู่ผู้เข้าร่วมการประชุมเยาวชนข้ามวัฒนธรรม เมื่อ ค.ศ. 1972
**บทสนทนา** ( บางครั้งสะกดว่า dialog ในภาษาอังกฤษแบบอเมริกัน))  คือการสนทนา โต้ตอบ ด้วยลายลักษณ์อักษรหรือการพูดระหว่างบุคคลสองคนหรือมากกว่า และเป็นรูปแบบวรรณกรรมและละครที่นำเสนอด้วยการสนทนา ทางด้านปรัชญาหรือคำสอน เกี่ยวข้องกับบทสนทนาแบบโสกราตีสที่พัฒนาโดยเพลโต ในโลกตะวันตก แต่ก็มีรากเหง้าในวรรณกรรมอินเดียและขนบธรรมเนียมอื่น ๆ เช่นกัน

## อ้างอิง

หมวดหมู่:วาทศาสตร์
หมวดหมู่:วิธีวิทยาทางปรัชญา
หมวดหมู่:บันเทิงคดี
นิสัย

right|thumb| โปสเตอร์นิสัยที่ดี
**นิสัย**  คือ พฤติกรรมที่เกิดขึ้นซ้ำ ๆ เป็นประจำและมีแนวโน้มที่จะเกิดขึ้นโดยไม่รู้ตัว

บทความในวารสาร  *American Journal of Psychology* ปี 1903 ได้ให้คำจำกัดความของ "นิสัย จากมุมมองทางจิตวิทยา [เป็น] วิธีคิด อย่างเต็มใจ หรือความรู้สึกที่ค่อนข้างตายตัว ซึ่งได้มาจากประสบการณ์ทางจิตที่เกิดขึ้นซ้ำ ๆ กันก่อนหน้านี้" ผู้ปฏิบัติเป็นนิสัยไม่ได้สังเกตุพฤติกรรมของตัวเอง เนื่องจากบุคคลนั้นไม่จำเป็นต้องวิเคราะห์ตัวเองเมื่อทำภารกิจประจำวัน นิสัยบางอย่างก็เกิดขึ้นตามแรงกดดัน การศึกษาทางด้านนี้เมื่อปี 2002 โดยนักวิจัยนิสัย เวนดี วูด และเพื่อนร่วมงานของเธอพบว่าพฤติกรรมประจำวันประมาณ 43% เกิดขึ้นเป็นนิสัย พฤติกรรมใหม่จะเป็นเรื่องอัตโนมัติได้โดยผ่านกระบวนการ**สร้างนิสัย** นิสัยเก่า ๆ จะเลิกยากและนิสัยใหม่ก็เกิดขึ้นยากเนื่องจากรูปแบบพฤติกรรมที่มนุษย์ทำซ้ำ ๆ จะถูกฝังอยู่ใน วิถีประสาท แต่ก็เป็นไปได้ที่จะสร้างนิสัยใหม่ได้ผ่านการทำซ้ำ ๆ

## อ้างอิง

หมวดหมู่:นิสัย